ഷൂട്ടിനിടെ കൈലാഷ് വലിയ അപകടത്തില് പെട്ടിരുന്നു മിഷന് സി അനുഭവവുമായി സംവിധായകന് അപ്പാനി ശരത് നായകനാകുന്ന പുതിയ ചിത്രം മിഷന് സി റിലീസിനായി കാത്തുനില്ക്കുകയാണ്. ഒടിടി റിലീസ് ആയിട്ടാകും ചിത്രം പ്രേക്ഷകര്ക്ക് മുമ്ബിലെത്തുക എന്ന വാര്ത്തകള് നേരത്തെ പുറത്തുവന്നിരുന്നു. ഇപ്പോഴിതാ ചിത്രത്തിന്റെ ഷൂട്ടിങ്ങിന് ഇടയില് ഉണ്ടായ ഒരു അപകടത്തിന്റെ അനുഭവം പങ്കുവെക്കുകയാണ് സംവിധായകന് വിനോദ് ഗുരുവായൂര്. ഒരു രംഗം ചിത്രീകരിക്കുന്നതിന് ഇടയില് നടന് കൈലാഷിനെ വലിച്ചു പൊക്കിയിരുന്ന റോപ് പെട്ടെന്ന് പൊട്ടുകയും കൈലാഷ് ബസ്സില് വന്നിടിക്കുകയും ചെയ്തു. നടന് പരിക്കുകള് പറ്റുകയും ചെയ്തിരുന്നു എന്ന് വിനോദ് പറയുന്നു. അപകട രംഗത്തിന്റെ വീഡിയോയും സംവിധായകന് പങ്കുവെച്ചിട്ടുണ്ട്. വിനോദ് ഗുരുവായൂരിന്റെ വാക്കുകള് മിഷന് സിയുടെ ഷൂട്ട് നടക്കുന്ന സമയത്തു കൈലാഷ് ഒരു വലിയ അപകടത്തില് പെട്ടു പോയിരുന്നു. കൈലാഷിനെ വലിച്ചു പൊക്കിയിരുന്ന ഒരു റോപ് പെട്ടെന്ന് പൊട്ടുകയും കൈലാഷ് ബസ്സില് വന്നിടിക്കുകയും ചെയ്തു. കുറച്ചു കൂടെ പുറകില് നിന്നും വലിച്ചു വിടേണ്ട ആ സീക്വന്സ്, പുറകിലേക്ക് വലിക്കുമ്ബോള് തന്നെ പൊട്ടുകയായിരുന്നു. കുറച്ചു കൂടെ പുറകില് നിന്നുമാണ് അത് പൊട്ടിയിരുന്നെങ്കില് അന്ന് സംഭവിക്കുന്നത് ചിന്തിക്കാന് പോലും കഴിയാത്ത അപകടം ആകുമായിരുന്നു. കാല്മുട്ടിന് കുറച്ചു പരിക്കുകള് അന്ന് കൈലാഷിനു പറ്റിയിരുന്നു.മിഷന് സി യുടെ സെന്സര് അടുത്ത ദിവസം ചാര്ട്ട് ചെയ്തിരിക്കുന്നു. സെന്സര് കഴിഞ്ഞാല് റിലീസ് ഡേറ്റ് അറിയിക്കുന്നതാണ്. തിയേറ്റര് റിലീസ് എന്ന ആഗ്രഹം ഇപ്പോഴും മനസ്സിലുണ്ട്. റോഡ് ത്രില്ലര് എന്ന് അണിയറക്കാര് വിശേഷിപ്പിച്ചിരിക്കുന്ന ചിത്രമാണ് മിഷന്സി. ക്യാപ്റ്റന് അഭിനവ് എന്ന ഒരു പ്രധാന കഥാപാത്രത്തെ കൈലാഷും ചിത്രത്തില് അവതരിപ്പിച്ചിരിക്കുന്നു. തീവ്രവാദികള് തട്ടിയെടുത്ത ഒരു ടൂറിസ്റ്റ് ബസില് ബന്ദികളാക്കപ്പെട്ട വിദ്യാര്ഥികളെ രക്ഷിക്കാന് പൊലീസ്, കമാന്ഡോ സംഘങ്ങള് എത്തുന്നതോടെയാണ് ചിത്രം ചടുലമാവുന്നത്. മേജര് രവി, ജയകൃഷ്ണന്, ബാലാജിശര്മ്മ എന്നിവരെകൂടാതെ 35 ഓളം പുതുമുഖ താരങ്ങളും ചിത്രത്തില് അണിനിരക്കുന്നു. കേരളത്തിലെ ഉന്നത പൊലീസ് ഉദ്യോഗസ്ഥരില് പലരും ഇതില് കഥാപാത്രങ്ങള് ആകുന്നു എന്നതും പ്രത്യേകതയാണ്. കൂടാതെ ഇതില് ഗാനങ്ങള് എഴുതിയിരിക്കുന്നത് പൊലീസ് ഉദ്യോഗസ്ഥനായ സുനില് ചെറുകടവാണ്. മറ്റൊരു പൊലീസ് ഉദ്യോഗസ്ഥനായ ഹണിയാണ് സംഗീതം പകര്ന്നിരിക്കുന്നത്. എം സ്ക്വയര് സിനിമയുടെ ബാനറില് മുല്ല ഷാജി നിര്മ്മിച്ചിരിക്കുന്ന ചിത്രം രാമക്കല്മേടിലും മൂന്നാറിലുമായാണ് ചിത്രീകരിച്ചിരിക്കുന്നത്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona Last Updated Aug 2, 2021, 10:40 PM IST mission c movie കൈലാഷ് മിഷന് സി വിനോദ് ഗുരുവായൂര് സിനിമ vinod guruvayoor